Nobel-säätiö sijoittaa rahaa sellaisiin yrityksiin, jotka tuottavat esimerkiksi aseita, tupakkaa ja hiiltä, kirjoittaa Norjan yleisradioyhtiö NRK (siirryt toiseen palveluun).

Norjalainen ekologista kulutusta tarkkaileva järjestö on saanut käsiinsä luettelon kiistanalaisista yrityksistä, joihin Nobel-säätiö sijoittaa. Mukana on yrityksiä, jotka valmistavat ydinaseita, tupakkaa ja hiiltä.

– Olemme löytäneet useita ongelmallisia investointeja, kuten Saab AB, joka valmistaa aseita, tupakkayhtiöitä kuten British American Tobacco ja hiiltä tuottava energiayhtiö RWE, sanoo johtaja Anja Bakken Riise Framtiden i våre hender -järjestöstä. Järjestö toimii ekologisen kulutuksen ja maailmanvarojen oikeudenmukaisen kuluttamisen puolesta Norjassa.

– Paradoksaalista on, että he (Nobel-säätiö) jakavat rauhanpalkintoja ilmastonmuutoksen vastustajille ja ihmisoikeusaktivisteille ja osallistuvat itse samaan aikaan siihen, mitä vastaan palkinnonsaajat taistelevat, järjestö sanoo.

Järjestö on käynyt läpi Nobel-säätiön julkiset investointiraportit. Järjestön mukaan osa sijoituksista on turvallisempi kuin toiset.

Riisen mukaan nyt löydetty tieto on vasta jäävuoren huippu. Riisen mukaan säätiö on sijoittanut moniin kiistanalaisiin yhtiöihin.

Norjalaiset eivät ole kommentoineet

Nobel-säätiö hallinnoi Alfred Nobelin jättämän testamentin varallisuutta. Ruotsissa toimiva Nobel-säätiö ei ole voinut vastata NRK:lle kyseisten yritysten sijoituksia koskeviin kysymyksiin.

Nobel-säätiön johtaja Lars Heikenstenin mukaan säätiö investoi rahastojen kautta, se ei siis osallistu aktiivisesti yksittäisten sijoituskohteiden valintaan.

Heikenstenin mukaan ruotsalainen rahasto on ”pieni pelaaja”, toisin kuin norjalainen öljyrahasto.

NRK ei ole saanut kommentteja norjalaisesta Nobel-komiteasta.

Heikenstenin mukaan säätiö on kuitenkin kehittänyt eettisiä ohjeita, joilla voidaan taata sijoitusten eettisyys. Heikensten sanoo, että johtajat, jotka rikkovat kansainvälisiä yleissopimuksia, eivät saa uusia investointeja säätiöltä. Tällaiset sopimukset koskevat esimerkiksi maamiinoja.

Lue lisää: Nobelstiftelsen har investert i våpen, tobakk og kull (siirryt toiseen palveluun)